༄༅། །ཚིགས་སུ་བཅད་པ་གོང་འོག་གཉིས་བཞུགས།
༄༅༅། །སྨྲས་པ། ཅུང་ཟད་དབེན་ན་རྒྱན་པོ་དུ་མ་འགྱེད། །བག་ཙམ་རྙེད་ན་ཁ་ལ་
མཆོད་པར་འགྱུར། །འགའ་ཞིག་མཐོང་ན་ཚིག་ངན་སྣ་ཚོགས་སྨྲ། །རྒྱུ་མཚན་ཆུང་ངུས་
འཁྲུག་ལོང་དུ་མ་བྱེད། །རང་གཞན་རྒྱུད་རྣམས་མེ་ལྟར་སྲེག་པར་བརྩོན། །དེ་ལ་སྨྲས་
ན་ཁོང་ནས་རབ་ཏུ་འཁྲུག །གླང་ཆེན་མྱོས་པ་ལྕགས་ཀྱུ་མེད་འདྲ་བ། །གྲོལ་བ་གཞོན་
ནུ་རང་ལ་ཆགས་པ་ཁྱེད། །རྒྱལ་བ་བྱེ་བ་ཕྲག་བརྒྱས་བསྐོར་གྱུར་ཀྱང་། །རྗེས་སུ་འཛིན་
པའི་ནུས་པ་ཡོད་རེ་སྐན།། །།
ཡང་སྨྲས་པ། བརྒྱ་ཚར་མཉན་པས་ཚིག་ཙམ་ཤེས་པ་ཅན། །མང་དུ་བཤད་པས་
འདོན་པ་གོམས་པ་པོ། །ལེགས་པར་གཏུགས་ན་བླ་མ་དབང་བྱེད་པའི། །མཁས་པ་འདི་
དག་ཆུ་ཤིང་སྙིང་པོ་འདྲ། །སྒྲ་དང་ཚད་མ་དེ་བཞིན་སྡེབ་སྦྱོར་དང་། །སྙན་ངག་ཟློས་
གར་དང་ནི་ཚིག་གི་རྒྱན། །མིང་གི་ངེས་བརྗོད་དུས་སྦྱོར་དཔེ་སྤེལ་བ། །ལེགས་རྟོགས་
བྱང་ཕྱོགས་འདི་ན་ཁོ་བོ་ཙམ། །ཀྭ་ཡེ་སྨྲ་རྣམས་ཕྱོགས་ཡིད་རིང་སྤོངས་དང་། །ཤེས་བྱ་
འདི་ཀུན་ཤེས་པ་ལྟ་ཞོག་གི །གང་གི་བསྟན་བཅོས་ཇི་ལྟར་ཡོད་པ་ཡང་། །སྔོན་ཆད་
ཁྱོད་ཀྱི་བློ་ལ་ཡོད་རེ་སྐན། །མཁས་པ་མཁས་པའི་གྲངས་སུ་བགྲང་བ་ལ། །གང་གི
ཕྱོགས་ཙམ་ཤེས་པའི་སྐྱེ་བོ་དེས། །མཁས་པའི་མདུན་སར་མཁས་ཞེས་རློམ་མི་བྱ།། །།
- 145 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།